OzLabs/hebrew-wiki-articles huggingface dataset:
גביע הפדרציה 2014

גביע הפדרציה 2014 הייתה התחרות ה-52 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2014 ומשחק הגמר הסתיים ב-9 בנובמבר 2014.

נבחרת צ'כיה ניצחה במשחק הגמר את נבחרת גרמניה וזכתה בגביע בפעם השמינית בתולדות הנבחרת.

==מתכונת התחרות==
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2015.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | צ'כיה 3
! colspan="2" align="center" |צ'כיה, פראג 8-9 בנובמבר 2014 משטח קשה 
! colspan="5" align="center" | גרמניה 1
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || פטרה קביטובה || ||6||6|| 
|-
| || אנדראה פטקוביץ'|| ||2||4 || 
|-bgcolor= #EAE3D8
! rowspan="2"| 2
| || לוציה שפרובה|| ||6 ||6|| 
|- bgcolor= #EAE3D8 
| || אנגליקה קרבר|| ||4||4|| 
|-
! rowspan="2"| 3 
| || פטרה קביטובה|| ||7||4|| 6 
|-
| || אנגליקה קרבר|| ||6||7 || 4 
|-bgcolor= #EAE3D8
! rowspan="2"| 4
| ||לוציה שפרובה|| || || || 
|- bgcolor= #EAE3D8 
| || אנדראה פטקוביץ'|| || || || 
|-
! rowspan="2"| 5
| || אנדראה חלבצ'קובה/לוציה חרדצקה || ||4 || 3 
|- 
| ||יוליה גורגס/סבינה ליזיקי || ||6 ||6 
|}

===העברות לקראת שנת 2015===
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* נותרה בבית עולמי א'
* , ו עלו לבית העולמי א'
* , ו ירדו לבית העולמי ב'
* המשיכה לשחק בבית העולמי ב'

==ישראל בתחרות==
בנבחרת השתתפו עופרי לנקרי וקרן שלמה. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בבודפשט. הנבחרת סיימה את הבית במקום השלישי ולא המשיכה לשלבים הבאים.

==קישורים חיצוניים==

* [https://web.archive.org/web/20171117122625/https://www.fedcup.com/en/draws-results/tie.aspx?id=W-FC-2014-WG-M-CZE-GER-01 נתוני משחק הגמר]

קטגוריה:תחרויות טניס ב-2014
קטגוריה:גביע הפדרציה
קטגוריה:תחרויות טניס בסלובקיה
קטגוריה:ברטיסלאבה: תחרויות ספורט
קטגוריה:תחרויות גביע הפדרציה בארצות הברית
קטגוריה:תחרויות טניס באוסטרליה
קטגוריה:תחרויות טניס בצ'כיה
קטגוריה:תחרויות גביע הפדרציה בספרד
קטגוריה:בריזבן
קטגוריה:טסמניה
ליז'ייה JS2

ליז'ייה JS2 (בצרפתית: Ligier JS2) היא מכונית ספורטיבית, 2 דלתות, בתצורת מכונית מרוץ, אשר יוצרה על ידי יצרנית המכוניות הצרפתית "Ligier" בין השנים 1971–1975.

סך הכול יוצרו 225 יחידות.

את פרויקט התכנון והייצור של דגם ה"ליז'ייה JS2" הוביל "Guy Ligier".

==ליז'ייה JS2==

* 2 דלתות
* 2 מושבים
* מנוע מרכזי - מנוע מזראטי
* מנוע מרכזי - מנוע פורד

==מרוצי מכוניות בולטים בהם זכתה "ליז'ייה JS2"==
* במרוץ 4 השעות של לה מאן, בשנת 1974 זכה במקום הראשון "Ligier JS2-Maserati n°6"
* במרוץ 24 השעות של לה מאן, בשנת 1975 - הגיעה "ליז'ייה JS2" למקום השני, "Ligier JS2-Ford n°5"
* בטור דה פראנס, שנת 1974, זכתה במקום הראשון "Ligier JS2-Maserati n°139"

== תמונות ==
<gallery mode="packed" heights="120">
קובץ:Ligier JS2 v red.jpg | ליז'ייה JS2
קובץ:Ligier JS2 h red.jpg | ליז'ייה JS2
קובץ:Rétromobile 2011 - Ligier-Maserati JS2 - 005.jpg | ליז'ייה JS2
קובץ:Ligier JS2.JPG | ליז'ייה JS2
קובץ:1975LigierJS2FordCosworthDFV.jpg | ליז'ייה JS2
</gallery>

==ראו גם==
* מכונית מרוץ
* ליז'ייה JS4

==לקריאה נוספת==
* [http://www.larevueautomobile.com/Actu/Ligier-js2-il-lui-a-manque-un-vrai-bon-moteur-8767.html ליז'ייה JS2 ] (larevueautomobile.com/Actu/Ligier)
* [http://www.racingsportscars.com/type/photo/Ligier/JS2.html ליז'ייה JS2 - תמונות ממרוצי מכוניות] (racingsportscars.com/type/photo/Ligier/JS2)
* [http://www.larevueautomobile.com/Actu/Ligier-js2-il-lui-a-manque-un-vrai-bon-moteur-8767.html ליז'ייה JS2] (larevueautomobile.com/Actu/Ligier-js2)

== קישורים חיצוניים ==

* [https://www.youtube.com/watch?v=5zOKH7uNV4Y ליז'ייה JS2] (9:34 דקות), יו-טיוב
* [https://www.youtube.com/watch?v=GtjVwncwnw8 ליז'ייה JS2] (0:34 דקות), יו-טיוב

==הערות שוליים==

קטגוריה:מכוניות מרוץ
קטגוריה:מכוניות ספורט
קטגוריה:דגמי מכוניות שהושקו ב-1971
קטגוריה:מכוניות צרפתיות
קטגוריה:מכוניות מנוע מרכזי
גן הנשיא (פתח תקווה)

גן הנשיא הוא אחד הגנים הראשונים בעיר פתח תקווה. הגן נמצא בפינת הרחובות רוטשילד וחיים כהן ושופץ לאחרונה בשנת 2014.

== היסטוריה ==
הגן תוכנן על ידי המהנדס העירוני השמשוני, יחד עם הגננים ארזי לויהלום, וכלל תעלה קטנה לאורך הגן שהוביל לבריכת דגים. העבודות על הגן הושלמו במאי 1942 וטקס הפתיחה החגיגי התקיים באוגוסט 1942 בנוכחות מושל המחוז רוברט אדוארד הרולד קרוסבי ויהודה ראב, ממיסדי פתח תקווה וראש מועצת רמת גן, אברהם קריניצי.

הגן שימש את פתח תקווה לאירועים חגיגיים כמו ביקור הנציב העליון, ג'ון ורקר, ויקונט גורט השישי, באפריל 1945, חגיגות צה"ל ביום המדינה ב-27 ביולי 1948 וקבלת פנים לבאי המכביה השלישית בספטמבר 1950.

הגן לא קיבל שם בעת פתיחתו ונודע כ"הגן העירוני" או "גן רוטשילד" על שם הרחוב לצדו שכן. בשנת 1953 החליטה עיריית פתח תקווה לקרוא לגן על שם נשיא המדינה יצחק בן-צבי, לכבוד ביקורו בעיר לחגיגות 75 למושבה. בעת קריאת השם ביקש הנשיא לקרוא לגן פשוט "גן הנשיא" ולא "גן הנשיא יצחק בן-צבי".

הגן נפתח מחדש לאחר שהיה סגור למשך שנה לשיפוצים, בספטמבר 1962. הגן שופץ וחודש במזרקה ומתקני משחק בשנת 2014. בגן גם הותקן פינה לכלבים.

==קישורים חיצוניים==

==הערות שוליים==

קטגוריה:פתח תקווה: גנים ופארקים
אלעד הופמן

אלעד הופמן (נולד ב-8 באוקטובר 1985 ביבנה), הוא כדורסלן ישראלי המשחק בעמדות הקלע בקבוצת אליצור יבנה מהליגה הלאומית בכדורסל. גובהו 1.93 מטר.

==ביוגרפיה==

הופמן גדל במחלקת הנוער של אליצור יבנה, משם עבר לקבוצת הנוער של מכבי רחובות ואת קריירת המשחק המקצוענית שלו החל בהפועל גליל עליון.

בעונת 2003-2004 החל את דרכו המקצועית בהפועל גליל עליון מליגת העל בכדורסל. במהלך אותה שנה לא זכה הופמן לדקות משחק רבות ושותף ב-5 משחקים בלבד. בסיום אותה עונה עבר לאליצור רמלה מהליגה הלאומית. במדי רמלה זכה הופמן לדקות משחק רבות ושותף ב-40 משחקים במהלך שתי עונות במועדון.

בעונת 2006-2007 חתם הופמן בקבוצת מכבי הוד השרון. לאחר עונה אחת במועדון בה שותף ב-25 משחקים עזב את המועדון. 

בעונת 2007–2008 עבר הופמן לשחק בקבוצת נעוריו אליצור יבנה במדיה שיחק עונה אחת, ובלט מאוד עם ממוצע של 31 נק' ב-28 משחקים בהם שותף.

בעונת 2008–2009 חתם בקבוצת בני השרון מליגת העל במדיה שיחק גם ביורוקאפ. לאחר עונה אחת בקבוצה עזב הופמן את בני השרון ועבר לשחק באליצור אשקלון גם היא מליגת העל. במדי אשקלון הרבה הופמן לשחק אך לא הרבה לקלוע נקודות ושמר על ממוצע נמוך יחסית.
בסיום אותה עונה החליט הופמן לשוב פעם נוספת אל אליצור יבנה מהליגה הלאומית בכדורסל

הופמן הרבה לשחק במדי אליצור יבנה כאשר העמיד ממוצעים גבוהים של 33.8 נק' לעונה והרבה לשחק כשחקן חמישה. הוא התבלט באותה העונה כשחקן משמעותי וכמוביל קבוצתי.
לאחר כ 4 שנים במדי אליצור יבנה עבר הופמן פעם נוספת לשחק בליגת העל הפעם בקבוצת מכבי אשדוד באר טוביה. באותה עונה הייתה אמורה אשדוד לרדת לליגה הלאומית אך בעקבות משבר תקציבי של קבוצת ברק נתניה נשארה הקבוצה בליגה.
עירוני נס ציונה (מספר 11, חולצה כתומה במרכז)]]
בעונת 2014–2015 חזר הופמן פעם נוספת אל הליגה הלאומית ועבר לשחק בקבוצת מכבי קריית גת במדיה הצטיין והעמיד ממוצע גבוה של 36 נק' ב-37 משחקים. בסיום אותה העונה העפילה מכבי קריית גת לליגת העל והופמן שוחרר מן הקבוצה.

בעונת 2015–2016 חתם הופמן בהפועל באר שבע/ב"ש בה שיחק עונה אחת והעמיד ממוצע של 29.6 נק'

בסיום אותה עונה עבר הופמן לשחק בעירוני נס ציונה שירדה מליגת העל אל הליגה הלאומית. לאחר עונה אחת בליגה הלאומית העפיל הופמן עם נס ציונה לליגת העל.

הופמן נחשב לאחד הקלעים הדומיננטיים בליגה הלאומית עם יכולת פיזית ועליונות אל מול שחקני הגנה של קבוצת יריבות, הופמן גם נחשב לקלע צבע מחונן בעל יכולת אתלטית מרשימה.

לאחר עונה בליגת העל בה העמיד ממוצעים של 4.3 נקודות, 1.5 ריבאונדים ו-1.2 אסיסטים ב-14.3 דקות למשחק, עזב הופמן את נס ציונה וחתם לעונה בקבוצת נעוריו, אליצור יבנה.

== קישורים חיצוניים ==

* [http://www.safsal.co.il/hplayer.aspx?id=1577 דף השחקן באתר ספסל].
* [http://basket.co.il/player.asp?PlayerId=513 דף השחקן באתר מנהלת ליגת העל].

==הערות שוליים==

קטגוריה:כדורסלנים ישראלים
קטגוריה:כדורסלני מכבי אשדוד
קטגוריה:כדורסלני מכבי באר יעקב
קטגוריה:כדורסלני הפועל גליל עליון
קטגוריה:כדורסלני בני הרצליה
קטגוריה:כדורסלני הפועל באר שבע
קטגוריה:כדורסלני עירוני נס ציונה
קטגוריה:כדורסלני אליצור יבנה
קטגוריה:כדורסלני אליצור רמלה
קטגוריה:כדורסלני עירוני אשקלון
קטגוריה:יבנה: כדורסלנים
קטגוריה:ישראלים שנולדו ב-1985
ויי ליאו דזה

הוֵיי לְיָאו דְזְה (בסינית מסורתית: 尉繚子, בסינית מפושטת: 尉缭子, בפין-יין: wèi liáo zi, וֵיי לְיָאו דְזְה. בקריאה אלטרנטיבית המניחה כי שם משפחתו של הכותב בן שני סימנים: yù liáo zi, יוּ'לְיָאו דְזְה) היא יצירה על אסטרטגיה צבאית, ונחשבת אחת משבע הקלאסיקות הצבאיות של סין העתיקה. היא נכתבה בתקופת המדינות הלוחמות.

== היסטוריה וזיהוי הכותב ==
על פי המקובל, היצירה נקראת על שם וֵיי לְיָאו, עליו נאמר כי היה תלמידו של האדון שָׁאנְג, יועץ חשוב ממדינת ליאנג בתקופת שושלת צ'ין, או נזיר מתקופתו של המלך חְווֵי מוֵיי (400-319 לפנה"ס), אם כי בקושי יש ראיות לכל אחת מן הטענות. ההתייחסות היחידה לוֵיי לְיָאו מחוץ לוֵיי לְיָאו דְזְה היא ב"רשומות ההיסטוריון", שם הוא מתואר כיועץ לצ'ין שה-חואנג, המלך הצעיר של מדינת צ'ין. מאחר שהוֵיי לְיָאו דְזְה אינו מכיל כמעט אסטרטגיה של ממש, משערים כי וֵיי לְיָאו היה תאורטיקן. בעיה נוספת שמעיבה על זהות הכותב היא שבתקופת שושלת האן, כפי שמתעד ספר האן, היו מוכרות שתי יצירות שונות תחת השם "וֵיי לְיָאו", אחת מקטגוריית "שונות" בעלת 29 פרקים, והשנייה מקטגוריית "צבא" ב31 פרקים. היצירה הגיעה לצורתה הנוכחית בסוף המאה הרביעית לספירה. גרסה חדשה של וֵיי לְיָאו דְזְה נתגלתה ב-1972 בקבר בהר יִינְצְ'יָאו משושלת האן בלִין-יִי, והוכיחה כי היצירה הייתה מוכרת כבר בתקופת האן המערבית. הגרסה שנחשפה היא בעלת טון פילוסופי יותר מהטקסט המקובל, אך רק במקומות מעטים היא שונה ממנו באופן מהותי.

בתקופת שושלת סונג הוגדרה היצירה כאחת משבע הקלאסיקות הצבאיות, והפכה לחומר לימוד חובה במסגרת הלימוד הצבאי.

== תכנים ==
הוֵיי לְיָאו דְזְה מטיף בדרך כלל לטיפול בעל אופי שהוא גם אזרחי וגם צבאי בנושאים שונים. על פי היצירה, חקלאות ובני אדם הם שני המשאבים העיקריים של המדינה, ואת שניהם צריך להזין ולטפח. על אף שהוֵיי לְיָאו דְזְה אינו מזכיר במפורש קונפוציאניזם, הטקסט מטיף לממשלה המבוססת על ערכים הומניים, בדומה לקונפוציאניזם. כמו כן טוענת היצירה שהשליט צריך להיות מופת של מוסר למדינה, ובמקביל טוענת כי ריבוי תפיסות וערכים אחרים שאינם מסייעים למדינה צריכים לגרור עונשים דרקוניים.

ביצירה 24 פרקים, 12 הראשונים עוסקים בעיקר במלחמה ובפוליטיקה, וה-12 הנותרים עוסקים בפיקוד על הצבא ובשליטה בו. בסיום היצירה קורא הכותב, בהסתמך על דוגמאות עתיקות, לצמצם סדרי כוחות ולהסתמך על חיילי עילית, משום שניתן לפקד עליהם טוב יותר.

==קישורים חיצוניים==

==הערות שוליים==

קטגוריה:ספרי המאה ה-4 לפנה"ס
סוסון עשב דווי

סוסון עשב דווי (שם מדעי: Phyllopteryx dewysea; מכונה באנגלית: Ruby seadragon – דרקון ים אדום) הוא מין של דג ממשפחת האבובוניים.

== תפוצה ==
מין זה אנדמי לאוסטרליה. הוא נצפה בקרבת החוף במערב אוסטרליה.

== אטימולוגיה ==
שמו המדעי של הדג (dewysea) נקרא על שם מרי 'דווי' לווה (Mary 'Dewy' Lowe) כהוקרה על אהבתה לים והמחקר והשימור של דרקוני הים.

== טקסונומיה ==
מין זה תואר לראשונה בשנת 2015 על ידי חוקרי הטבע ג'וזפין סטילר (Josefin Stiller), נרידה וילסון (Nerida G. Wilson) וגרג ראוז (Greg W. Rouse). צילום ותיעוד של פריטים חיים של המין נעשה בפעם הראשונה בחוף המערבי של אוסטרליה על ידי חוקרים במכון סקריפס לאוקיינוגרפיה מסן דייגו באפריל 2016

בעקבות המידע שנמצא על המין, הוא שויך לסוג Phyllopteryx והיה למין השני שמתואר בסוג אחרי סוסון עשב מצוי.

== קישורים חיצוניים ==

== הערות שוליים ==

קטגוריה:טקסונים שתוארו בידי נרידה וילסון
קטגוריה:אבובוניים
קטגוריה:אוסטרליה: בעלי חיים אנדמיים
קטגוריה:אוסטרליה: דגי ים
קטגוריה:בעלי חיים שתוארו ב-2015
אברהם חמרה

הרב אברהם חמרה (1943 – 7 במאי 2021) היה הרב הראשי של יהודי סוריה ולבנון. כיהן כחבר מועצת הנשיאות של איחוד הרבנים במדינות האסלאם.

==ביוגרפיה==
חמרה נולד בדמשק שבסוריה בשנת 1943. בשנת 1961 מונה למורה בבית הספר היהודי ובשנת 1963 מונה למנהלו של בית הספר. בשנת 1970 נבחר כחבר בוועד הקהילה. בשנת 1972 מונה לסגן הרב הראשי, נסים נדבו הכהן. בשנת 1976 נבחר לרבה של הקהילה, בשנים האחרונות לשהותו בסוריה היה גם נשיא הקהילה, משרות בהן החזיק רשמית עד שעלה לישראל.

למד אצל הרב שאול מנגיד, שהיה רב ומורה בבית הספר 'תלמוד תורה'. על כך סיפר, "לא הייתה בסוריה ישיבה כמו במדינת ישראל או בניו-יורק. בעצם לא היו בסוריה ישיבות. הלימודים לא התנהלו כלימודי יהדות, הם התקיימו במסגרת השעות שהוקדשו לתפילה. "למדתי אצל הרב שאול מנג'ד בביתו שנים רבות. למדנו הלכות ב'שולחן ערוך' בעיקר את 'אורח חיים' ואת 'אבן העזר', עיינו גם בתלמוד, במסכתות כמו ברכות, קידושין, שבת, הקשורות לענייני הלכה הנוהגים בכל ימות השנה."

בשנות ה-80 של המאה ה-20 יצר הרב חמרה קשר עם הג'וינט וארגונים נוספים והעלה לשיח הציבורי את נושא עלייתם של יהודי סוריה לישראל. גם בסוריה פעל הרב חמרה מול הנשיא חאפז אל אסד כדי שיאפשר לבני הקהילה לעלות לישראל. לבסוף, אישר הנשיא ליהודי סוריה לצאת לכל מדינות העולם פרט לישראל, בהנחה שמצבם הכלכלי הטוב יחזיר אותם בשלב כלשהו לארץ מולדתם. הם עברו לארצות הברית, ומשם חלקם עלו ארצה.

עם עלייתו לישראל בשנת 1994 השתכן בחולון, שם מונה לרב במועצה הדתית. בהזדמנות זו דאג להעלות לישראל עשרות ספרי תורה יקרי ערך וכתבים עתיקים ויקרי ערך. באותה שנה הוזמן על ידי יצחק רבין לקחת חלק בטקס קבלת פרס נובל לשלום.

בשנת 1995 הוזמן הרב חמרה לפגישה עם נציגי הג'וינט שלקחו חלק בהצלת יהודי סוריה, והכריזו כי מבצע הצלת יהודי סוריה ייקרא "מבצע אברהם" על שמו. בשנותיו האחרונות שימש כרב יוצאי סוריה בישראל, והתגורר בישראל ובניו יורק לסירוגין. בשנת 2018 קיבל את אות יקיר העיר חולון.

מספר שנים לפני מותו, שיכל הרב חמרה בטרגדיה נוראה את בתו אליזה (לוזה) ונכדיו יצחק הלל, משה, והנריט לאה, שנספו בשריפה קשה בביתם שבפלטבוש. 

ביום שישי כ"ה באייר ה'תשפ"א, 7 במאי 2021, נפטר הרב אברהם חמרה לאחר שסבל ממחלה קשה. נקבר בבית העלמין הדרום בחולון.

==קישורים חיצוניים==
* [https://www.holon.muni.il/HolonCity/Lists/List2/CustomDispForm.aspx?ID=191 חמרה, הרב אברהם], באתר עיריית חולון
* 

==הערות שוליים==

קטגוריה:דמשק: רבנים
קטגוריה:יקירי חולון
קטגוריה:ישראלים ילידי סוריה
קטגוריה:עולים בשנות ה-1990
קטגוריה:אישים הקבורים בבית העלמין הדרום
קטגוריה:רבנים ספרדיים
קטגוריה:רבנים ספרדיים ישראלים
קטגוריה:רבנים אמריקאים
קטגוריה:חולון: רבנים
קטגוריה:ישראלים שנולדו ב-1943
קטגוריה:ישראלים שנפטרו ב-2021
גמלן שלמה

גמלן שלמה ("טרפיד טווסי") (שם מדעי: Odontodactylus scyllarus) הוא מין של פרוק רגליים מהסדרה טרפידים החי באזור האינדו-פסיפי ממזרח אפריקה לגואם. בן לקבוצה סרטנים עילאיים, אליה משתייכים רוב הסרטנים המודרניים וסרטני הקריל.

אורכו של יצור זה והוא בעל מראה דמוי-לובסטר או חסילון ירוק משוריין, עם "נוצות" אדומות לאורך רגליו וחלק קדמי המזכיר גמל שלמה. הראש קטן עם עיניים מוגבהות וכחולות-ורודות, הרואות היטב ומסוגלות להבחין בצבעים רבים. יש לו מחושים קדמיים כתומים ומתחת לשריון הראש ישנם טפרים קשיחים היכולים "להישלף" במהירות של מעל 80 קמ"ש ולמחוץ את מה שהם פוגעים בו. הגמלן יכול לנוע קדימה בעזרת זנבו הגדול.

גמלן שלמה חי בשוניות אלמוגים טרופיות וחי במאורה סלעית. הוא יוצא ממנה כדי לחפש סרטנים אחרים, צדפות וחלזונות אותם הוא שובר עם טפריו הקשיחים. הוא יכול גם להרוג טרפידים אחרים, אך בדרך כלל הקרבות ביניהם מסתיימים ללא פגע. זנבם הקשיח מגונן עליהם ממכה של טרפיד אחר.

יצורים אלה קשים לגידול באקווריום והם אגרסיביים, טורפים כל יצור קטן השוחה בקרבתם והמכה שלהם יכולה לשבור את זכוכית האקווריום.

גלריה<gallery>
קובץ:Odontodactylus scyllarus eyes.jpg|עניים של גמלן שלמה
קובץ:Odontodactylus scyllarus1.jpg
קובץ:Odontodactylus scyllarus (14326467056).jpg|נקבת גמלן שלמה עם ביצים
קובץ:Odontodactylus scyllarus Réunion.jpg
</gallery>

== קישורים חיצוניים ==

* 
* Matthew Inman, [https://theoatmeal.com/comics/mantis_shrimp Why the mantis shrimp is my new favorite animal], באתר The Oatmeal

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:טרפידים
קטגוריה:בעלי חיים באוקיינוס השקט
קטגוריה:בעלי חיים שתוארו ב-1758
גטו אוסווייטי

גטו אוסווייטי (פעל בשנים יולי 1941 — ינואר 1942) היה גטו יהודי, אליו הועברו בכוח יהודים מהיישוב אוסווייטי שבמחוז פסקוב במסגרת תהליך רדיפת והשמדת יהודים במהלך הכיבוש הנאצי של רוסיה על ידי חיילי גרמניה הנאצית בתקופת מלחמת העולם השנייה.

על פי מפקד האוכלוסין משנת 1939, אוכלוסיית היהודים באוסווייטי עמדה על 136 איש (כ-5.5% מתושבי העיירה כולה). הצבא הגרמני כבש את העיירה ב-13 ביולי 1941.

לאחר שהוקם הגטו, הוא גודר בגדר גבוהה ואטומה. חיילים גרמנים שמרו על החומה מחוץ ו"המשטרה היהודית" שמרה עליה מבפנים. חל איסור על היהודים לצאת אל מחוץ לגדר ורק נבחרים הורשו לצאת, לעבודות כפייה. רוב היהודים שנכלאו בגטו לא יצאו מהם עד לחיסול הגטו.

ניהול חיי היומיום בגטאות הופקד בידי "מועצת היהודים" - יודנראט, תחת פיקוח הגסטפו ושימש כגוף מקשר בין השלטונות הגרמנים לאוכלוסייה היהודית כדי לאכוף את החוקים הנוקשים שהוטלו ולספק מכסות יהודים לעבודת כפייה לדרישת הגרמנים. 

כל היהודים מעל גיל 13 אולצו באיומי מוות לשאת טלאי צהוב ועד מהרה החלו יחידות הצבא הגרמני ביישום תוכניתו של היטלר להשמדת יהודים וארגנו את הקמת גטו אוסווייטי, שנבנה בפינות רחוב הגדה הקטנה, רחוב גורקי, רחוב המשמר ורחוב ה-25 באוקטובר. למעט יהודי העיירה בגטו שוכנו גם יהודים שגורשו מיישובים אחרים בסביבה וממחוזות שונים בבלארוס. לפי אומדנים שונים שהו בגטו כ-550 יהודים.

היהודים לא קיבלו מזון ונאלצו לנהל סחר חליפין עם התושבים הלא יהודים. בחורף 1941 לא היה ניתן לחמם תנורים בשל איסור הנאצים על היהודים לאסוף עצים למדורה.

הנאצים היו עורכים פשיטות רבות בגטו ומתעללת בתושבי הגטו והסתייעה לצורך כך בעזרת המקומיים ובסיוע משטרת העזר הרוסית (Русская вспомогательная полиция).

בנובמבר 1941 הנאצים החלו בחיסול הגטו ובמסגרת מבצע זה הרגו 343 יהודים, אף שהמקומיים העידו כי מספרם היה רב יותר. בסך הכל נהרגו כ-400 יהודים.

==לקריאה נוספת==
* מ. ברוק. [http://ejwiki-pubs.org/wiki/Моше_Брук●●История_гетто_местечка_Усвяты ההיסטוריה של הגטו ביישוב אוסווייטי]
* השואה בברית המועצות: אנציקלופדיה. נערך על ידי א. אלטמן: ROSSPEN, 2009 — .

== קישורים חיצוניים ==
* 
* 

==הערות שוליים==

אוסווייטי
קטגוריה:מחוז פסקוב
גביע הפדרציה 2015

גביע הפדרציה 2015 הייתה התחרות ה-53 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בפברואר 2015 ומשחק הגמר הסתיים ב-15 בנובמבר 2015.

נבחרת צ'כיה ניצחה במשחק הגמר את נבחרת רוסיה וזכתה בגביע בפעם התשיעית בתולדות הנבחרת. זו היה הניצחון הרביעי בחמש שנים.

==מתכונת התחרות==
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2016.

==מהלך התחרות==

===משחק הגמר===
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | צ'כיה 3
! colspan="2" align="center" |צ'כיה, פראג 14-15 בנובמבר 2015 משטח קשה 
! colspan="5" align="center" | רוסיה 2
|- bgcolor=#ddfddf
! colspan="4" " |.
| 1
| 2
| 3
|-
! rowspan="2"| 1 
| || פטרה קביטובה || ||2||6||6 
|-
| || אנסטסיה פבליוצ'נקובה|| ||6||1 ||1 
|-bgcolor= #EAE3D8
! rowspan="2"| 2
| || קרולינה פלישקובה|| ||3 ||4|| 
|- bgcolor= #EAE3D8 
| || מריה שרפובה|| ||6||6|| 
|-
! rowspan="2"| 3 
| || פטרה קביטובה|| ||6||4|| 2 
|-
| ||מריה שרפובה || ||3 || 6|6 
|-bgcolor= #EAE3D8
! rowspan="2"| 4
| || קרולינה פלישקובה|| ||6||6|| 
|-
| || אנסטסיה פבליוצ'נקובה || ||3 || 4 
|-bgcolor= #EAE3D8
! rowspan="2"| 5
| || קרולינה פלישקובה/ברבורה סטריצובה || ||4 || 6||6 
|- 
| ||אנסטסיה פבליוצ'נקובה/ילנה וסנינה || ||6 ||3||2 
|}

===העברות לקראת שנת 2016===
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* נותרה בבית עולמי א'
* , ו עלו לבית העולמי א'
* , ו ירדו לבית העולמי ב'
* המשיכה לשחק בבית העולמי ב'

==ישראל בתחרות==
בנבחרת השתתפו שחר פאר, אלונה פושקרבסקי ויוליה גלושקו. הנבחרת החלה את השתתפותה בבית ג' של אזור אירופה/אפריקה א'. כל המשחקים של אזור אירופה/אפריקה א' נערכו בבודפשט. הנבחרת סיימה את הבית במקום השלישי ולא המשיכה לשלבים הבאים.

==קישורים חיצוניים==

* [https://web.archive.org/web/20171117122927/https://www.fedcup.com/en/draws-results/tie.aspx?id=W-FC-2015-WG-M-CZE-RUS-01 נתוני התחרות]

קטגוריה:תחרויות טניס ב-2015
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות גביע הפדרציה ברוסיה
קטגוריה:תחרויות גביע הפדרציה בגרמניה
קטגוריה:תחרויות טניס בצ'כיה
קטגוריה:תחרויות טניס בפולין
קטגוריה:תחרויות טניס בקנדה
קטגוריה:קוויבק סיטי
קטגוריה:ג'נובה: ספורט
Viasat 4

Viasat 4 הוא ערוץ טלוויזיה המשדר בנורווגיה ובבעלות קבוצת המדיה Modern Times Group. הערוץ הושק ב-8 בספטמבר 2007, שבוע לאחר השקת שירות הטלוויזיה הקרקעי הדיגיטלי בנורווגיה, והחליף את ZTV, שסיים את שידוריו זמן קצר קודם לכן.

הערוץ החל את שידוריו בשידור אליפות אירופה בין מולדובה ונורווגיה. הערוץ משדר תוכניות בידור, ספורט ותעודה. כמו כן הערוץ משדר תוכניות רכש שונות דוגמת סטארגייט אטלנטיס, ה-4400, מסע בין כוכבים, משפחת סימפסון, איש משפחה וגם משדר ספורט דוגמת ליגת האלופות. Viasat 4 משדר סדרות קומדיה כמו נשואים פלוס, 8 חוקים פשוטים ועוד.

במקור שמו של הערוץ היה אמור להיות TV4, אך לאחר תלונה של ערוץ TV4 שונה שם הערוץ.

הכוונה המקורית הייתה שהערוץ יופץ באופן חופשי, אך כיום מפעילי הטלוויזיה השונים בנורווגיה משדרים את הערוץ בתשלום נוסף.

== זמינות ==
הערוץ היה זמין בקרב 74.8% בקרב משקי האב בנורווגיה בשנת 2012.

=== שיעור צפייה ממוצע ===
בשנת 2016 עמד אחוז הצפייה הממוצע בערוץ על 2.1%, נתון זהה לזה של שנת 2015.

== תוכניות ==
* דקסטר
* אבא אמריקאי
* איש משפחה
* נשואים פלוס
* סטארגייט אטלנטיס
* ה-4400
* מסע בין כוכבים
* משפחת סימפסון
* 8 חוקים פשוטים
* סיינפלד
* פיוצ'רמה
* ג'וני בראבו
* צ'אק

== ראו גם ==
* TV3 (נורווגיה)
* Viasat

==קישורים חיצוניים==

== הערות שוליים ==

קטגוריה:ערוצי טלוויזיה נורווגיים
Si Te Vas

Si Te Vas (בעברית: אם אתה הולך) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-29 בספטמבר 1998, בסמוך ליציאת האלבום. השיר נכלל גם באלבום ההופעה הראשון שלה, MTV Unplugged והשני שלה, Live & off the Record.

במצעדים העיקריים הגיע השיר למקום ה-26 במצעד השירים הלטיניים, ה-12 במצעד שירי הפופ הלטיניים. וה-2 במצעד הספרדי.

== רקע וכתיבה ==
את השיר כתבה שאקירה ביחד עם לואיס פרננדו אוצ'ואה, והוא זכה לתשומת לב רבה מצידה, כאשר בחרה לשיר אותו בכל אחד מן המופעים שלה עד היום.

בשני סיבובי ההופעות "Tour of the Mongoose", ו-"Tour Anfibio", החליטה שאקירה כי היא תבצע את השיר במספר גרסאות שונות.

== וידאו קליפ ==
למרות שזכה השיר לתשומת לבה רבה, הוחלט כי הוא לא יצא כסינגל, ולא יצולם לו ווידאו קליפ נלווה. לאחר מכן, החליטה שאקירה כי היא תעלה הופעה מתוך אחד ממופעיה שהתקיימו בעבר, לערוץ היוטיוב שלה.

ההופעה הועלתה לערוץ ה-Vevo של שאקירה בשנת 2009, 11 שנים מצאתו המקורית. נכון לנובמבר 2017, מונה הצפיות שלה עומד על למעלה מ-28 מיליון צפיות.

== מיקומי שיא ==
השיר זכה להצלחה נאה בעולם כאשר נכנס למצעדים שבועיים רבים, ולשני מצעדי סוף שנה.

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים מאלבומי MTV Unplugged
Octavo Día

Octavo Día (בעברית: יום שמיני) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-27 במאי 1999, כשנה לאחר צאתו של האלבום. השיר נכלל גם באלבום ההופעה הראשון שלה, MTV Unplugged והשני שלה, Live & off the Record.

בשנת 2000, הועמד השיר בטקס פרסי גראמי הלטיני, בקטגוריית - "פרס גראמי לביצוע סולו הרוק הווקאלי הטוב ביותר - אישה", ואף זכה בה.

== רקע וכתיבה ==
את השיר כתבה שאקירה ביחד עם לואיס פרננדו אוצ'ואה.

בריאיון ל-MTV News, שאקירה אמרה כי "השיר מדבר על אלוהים, ועל בריאת העולם. שמו "יום שמיני" – ניתן לו מכיוון ששאקירה אמרה כי ביום הזה אלוהים עזב ל-"חלל החיצון", וכשחזר הכל היה נגוע בידי השטן. ובנוסף, כשהוא חזר הוא מצא את בני האדם תחת הנהגתם של כמה שליטים, והוסיפה כי בני האדם הם כמו חתיכות ממשחק השחמט".

== הופעה ==
שאקירה ביצעה את השיר בטקס שנערך ב-12 באוגוסט 1999, ב-"Grand Ballroom", ומאוחר יותר התווסף לאלבום ההופעה הראשון שלה, MTV Unplugged.

בנוסף, ביצעה שאקירה את השיר גם בסיבוב ההופעות השני שלה, "Tour Anfibio".

== פרסים ==
{| class="wikitable"
!שנה
!טקס
!קטגוריה
!מועמד
!תוצאה
|-
|2000
|פרס גראמי הלטיני
|ביצוע סולו הרוק הווקאלי הטוב ביותר – אישה
|"Octavo Día"
| 
|}

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים מאלבומי MTV Unplugged
אואקרי

אואקרי (שם מדעי: Cacajao) הוא סוג של קופים מקבוצת קופים רחבי אף החיים באגן האמזונאס ביערות גשם טרופיים.

לקופים אלה ישנו שיער עבה זהוב עם ראשים גדולים והם בעלי לסתות גדולות העוזרות להם לפצח זרעים קשים. המין אואקרי קירח הוא המין הידוע ביותר והוא בעל עור פנים חשוף לגמרי בצבע אדום סמוק. לקופים זנב קטן והם נעים באיטיות אך יודעים לקפץ גבוה בעת הצורך. הם שוכני עצים היורדים לקרקע לעיתים רחוקות, מאחר ששם הם פגיעים.

==מיון==
* סוג אואקרי (Cacajao)
** מין אואקרי קירח (Cacajao calvus)
** מין אואקרי שחור-ראש (Cacajao melanocephalus)
** מין אואקרי ארקה (Cacajao ayresi)
** מין אואקרי נבלינה (Cacajao hosomi)

==קישורים חיצוניים==

* 

קטגוריה:בעלי חיים שתוארו ב-1840
קטגוריה:טקסונים שתוארו בידי רנה לסון
קטגוריה:סאקיים
סאקי מזוקן

סאקי מזוקן (שם מדעי: Chiropotes) הוא סוג של קופים מקבוצת קופים רחבי אף החיים באגן האמזונאס ביערות גשם טרופיים.
== מאפיינים ==
קופים אלה מזכירים את קופי הסאקי אך כהים יותר ובעלי שער עבה מעל ראשם וסנטרם כמו זקן. יש להם לסתות גדולות וחזקות איתם הם מפצחים אגוזים קשים.

הם חיים בין ענפי העצים ביערות הגשם ויורדים לקרקע לעיתים רחוקות. הם ניזונים בעיקר מפירות שונים אך גם מזרעים קשים, עלים, חסרי חוליות וחולייתנים קטנים.

קופים אלה נעים בחבורות ביער במשך היום, לעיתים עם קופי סנאי וקפוצ'ין.

==מינים==
* סאקי מזוקן שחור (Chiropotes satanas)
* סאקי מזוקן אדום-גב (Chiropotes chiropotes)
* סאקי מזוקן חום-גב (Chiropotes israelita)
* סאקי מזוקן יוטה היק (Chiropotes utahickae)
* סאקי מזוקן לבן-אף (Chiropotes albinasus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1840
קטגוריה:טקסונים שתוארו בידי רנה לסון
קטגוריה:סאקיים
מורוקי צפוני

מורוקי צפוני (שם מדעי: Brachyteles hypoxanthus) הוא מין קוף דרום אמריקני המצוי אך ורק בדרום ברזיל ביער האטלנטי והוא הקוף רחב האף השני בגודלו, לאחר קרובו לסוג - מורוקי דרומי.

אורך המורוקי 65-80 ס"מ ומשקלו 12-15 ק"ג. הוא טפסן עצים זריז בעל זרועות אירועות וזנב ארוך ומתפתל היכול להיאחז בענפים. הפרווה בלונדינית ומעט זהובה, למעט הראש הזהוב. הפנים כהות יותר והשפתיים לבנות.

הקוף שוכן עצים שאיננו יורד לקרקע כמעט והוא פעיל במשך היום ומחפש עלים ופירות.

המורוקי מצוי בסכנת הכחדה חמורה עקב ציד והרס של יערות הגשם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי היינריך קאל
קטגוריה:קופי עכביש
קטגוריה:ברזיל: יונקים
קטגוריה:ברזיל: מינים אנדמיים
מרמוסט רוסמלן

מרמוסט רוסמלן (שם מדעי: Callibella humilis) הוא מין פרימט ממשפחת המרמוסטיים המצוי ביערות אמריקה הדרומית והוא המין היחידי בסוגו. הוא אנדמי לברזיל. המין נקרא על שם החוקר שגילה אותו, מארק ואן רוסמלן (Marc van Roosmalen).

אורכו של קוף זה 38–39 ס"מ ומשקלו 150–180 גרם והוא הקוף השני בקוטנו ביבשת אמריקה לאחר המין מרמוסט גמדי. הוא בעל פרווה בצבע חום-זית עם ראש שחור ופנים ורודות ומעל העיניים ישנו "סרט" של שיער לבן ומאחוריו שחור.

הקוף מסתובב ביערות הגשם בחבורות קטנות ומלוכדות בהם גם נקבות עם צאצאים ומחפשים אוכל. כמו מרבית הקופים, הם אוכלי-כול הניזונים מעלים, פירות וחרקים והם מחבבים גל לשד של עצים.

הקוף מצוי בסכנת הכחדה בטבע עקב הפגיעה ביערות שבהם הוא חי.

==קישורים חיצוניים==

==הערות שוליים==

קטגוריה:בעלי חיים שתוארו ב-1998
קטגוריה:טקסונים שתוארו בידי מארק ואן רוסמלן
קטגוריה:מרמוסטיים
קטגוריה:יונקים יחידים בסוגם
קטגוריה:ברזיל: מינים אנדמיים
קטגוריה:ברזיל: יונקים
מרמוסט בהיר

מרמוסט בהיר (שם מדעי: Mico) הוא סוג של פרימטים ממשפחת המרמוסטיים הקרובים לסוג מרמוסט שבעבר השתייכו אליו והם חיים רק ביערות אמריקה הדרומית.
== מאפיינים ==
קופים אלה בעלי פרווה בהירה מאפור בהיר ועד לבן ובעלי פנים וכפות ידיים ורודות. מראם דומה לקופי מרמוסט כהים יותר ואורח חייהם דומה. בתחילה כל המינים היו תת-מינים של מרמוסט כסוף שבתחילה היה שייך לסוג מרמוסט. רק אחרי 2001 החליטו להפוך חלק מהתת-מינים למינים עצמאיים. 

הקופים נפוצים ביערות ברזיל וחיים בלהקות קטנות. הם ניזונים מעלים, פרחים, פירות, מוהל עצים, חרקים, חסרי חוליות וחולייתנים קטנים.

==מינים==
* Mico acariensis
* Mico manicorensis
* מרמוסט כסוף (Mico argentatus)
* Mico leucippe
* Mico emiliae
* מרמוסט שחור-ראש (Mico nigriceps)
* Mico marcai
* Mico melanurus
* Mico humeralifer
* Mico mauesi
* Mico chrysoleucus
* Mico intermedia
* Mico saterei
* Mico schneideri
* Mico rondoni

==קישורים חיצוניים==

קטגוריה:בעלי חיים שתוארו ב-1840
קטגוריה:טקסונים שתוארו בידי רנה לסון
קטגוריה:מרמוסטיים
שלדג אפריקאי ננסי

שַׁלְדָּג אפריקאי ננסי (שם מדעי: Ispidina picta) הוא מין עוף הנמנה עם משפחת השלדגיים שמסדרת הכחלאים. נפוץ באזורים מיוערים באזור האפרוטרופי.
מצב שימור: ללא חשש - לשלדג אפריקאי ננסי תפוצה רחבה וגודל אוכלוסייה יציבה.

==מידע טקסונומי==
התיאור הראשון של השלדג פורסם ב-1780 על ידי ז'ורז'-לואי לקלר דה בופון ללא שם מדעי. 
ב-1783 קיבל את השם המדעי Todus pictus על ידי החוקר ההולנדי פיטר בודהארט.
ב-1848 הסוג שונה ל-Ispidina על ידי החוקר הגרמני יוהאן גאקוב.
מקור השם picta מלטינית ופירושה צבוע. מקור השם בעברית הוא הלחם בסיסים של "שולה דגים". 

==תיאור==
גודל של השלדג כ-12 ס"מ. ללא הבדל בין המינים. פלג גופו התחתון בצבע כתום,כנפיו וזנבו בצבעים כחול ושחור. מצחו בצבע כחול כהה צווארו לבן ועורפו בצבע סגול. המקור ארוך וחד בצבע כתום. לפרטים צעירים המקור בצבע שחור

===תת-מינים===
לשלדג אפריקאי ננסי מוכרים 3 תת-מינים:
*I. p. picta – נפוץ במרחב שבין גמביה וסנגל לאתיופיה ודרום אוגנדה.
*I. p. ferrugina - נפוץ במרחב שבין גינאה ביסאו למערב אוגנדה ועד לאנגולה וזמביה.
*I. p. natalensis - נפוץ במרחב שבין אנגולה וטנזניה עד לדרום אפריקה.

==התנהגות==
===תזונה===
בניגוד לשמו, שלדג זה לא ניזון מדגים, אלא ממגוון של חרקים ועכבישים, ולעיתים לטאות קטנות וצפרדעים. שיטת הצייד: לרוב השלדג נח על ענף נמוך, שממנו הוא תר אחרי טרפו, כאשר הוא מאתר טרף הוא צולל אליו מנקודת התצפית.
===רבייה===
מין זה יכול לקנן מספר פעמים בשנה, נוהג לקנן במחילות באורך של כ-30 עד 60 ס"מ בגדות נחלים או תילי טרמיטים, הנקבה מטילה 4-6 ביצים שעליהם שומרים 2 בני הזוג. הגוזלים בוקעים עירומים, ללא נוצות, ובעלי מקור בצבע שחור.

== גלריה ==
<gallery>
African Pygmy Kingfisher Ispidina picta or Ceyx pictus.JPG|ממוזער|שלדג אפריקאי ננסי.
Ispidina picta 1 (Martin Mecnarowski).jpg|ממוזער|שלדג בדרום אפריקה.

</gallery>

==קישורים חיצוניים==

* (African) Pygmy Kingfisher - [http://sabap2.adu.org.za/docs/sabap1/432.pdf Species text in The Atlas of Southern African Birds].
* [http://www.xeno-canto.org/species/Ispidina-picta Xeno-canto: audio recordings of the African pygmy kingfisher]

==הערות שוליים==

קטגוריה:טקסונים שתוארו בידי פיטר בודארט
קטגוריה:שלדגיים
קטגוריה:אנגולה: עופות
קטגוריה:סנגל: עופות
קטגוריה:גינאה ביסאו: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1783
קטגוריה:עופות הסוואנה האפריקנית
מקוק זנב-חזיר צפוני

קוטף קוקוס בתאילנד
מקוק זנב-חזיר צפוני (שם מדעי: Macaca leonina) הוא מין של קוף מקוק ממשפחת קופים בעלי זנב המצוי בדרום-מזרח אסיה במדינות בנגלדש, קמבודיה, סין, הודו, תאילנד, לאוס, מיאנמר ווייטנאם. הוא קרוב לקוף מקוק זנב-חזיר דרומי שבעבר היה תת-מין שלו.

קוף זה בעל פרווה חומה בהירה על פרוות ראש לבנה והזרועות בעלי גוון של חום-זית. אורך הנקבות 40–50 ס"מ ושל הזכרים 50–60 ס"מ. משקלם 4.4-5.7 ק"ג בנקבות ו-6.2-9.1 ק"ג בזכרים. הם בעלי שיער לחיים בולט אך בעלי זנב קטן וקטום שנתן להם את שמם.

הקופים מצויים בסכנת הכחדה בטבע.

== קישורים חיצוניים ==

== הערות שוליים ==

קטגוריה:טקסונים שתוארו בידי אדוארד בליית
קטגוריה:מקוק
קטגוריה:קמבודיה: יונקים
קטגוריה:בנגלדש: יונקים
קטגוריה:הודו: יונקים
קטגוריה:בעלי חיים שתוארו ב-1863
הטבעת המרכזית של מוסקבה

הטבעת המרכזית של מוסקבה (ברוסית: Московское центральное кольцо) הוא שמו של טבעת מסילות ברזל במוסקבה, שכולל תחנות מעבר המשתלבות עם הרכבת התחתית של מוסקבה.

הקו הוא באורך 54 ק"מ. נחנך ב-10 בספטמבר 2016 ומופעל על ידי מסילות הברזל הרוסיות לפי הזמנת הרכבת התחתית של מוסקבה. במפה של הרכבת התחתית של מוסקבה הקו מסומן במספר 14.

== גלריה ==
<gallery mode=packed heights="100px">
קובץ:MCC 10DELO 7579 ENTR.jpg|שלט בכניסה לאחת מרציפי הטבעת המרכזית של מוסקבה עם הלוגו של המטרו ושל מסילות הברזל הרוסיות
קובץ:Shelepikha MCC ticket barriers.jpg|עמדות הכרטיסים
קובץ:Putin and Sobyanin in ES2G opening MCC.jpg|נשיא רוסיה פוטין ביום פתיחת הקו, 10 בספטמבר 2016
קובץ:ES2G-037 and ES2G-026, Okruzhnaya.webm|רכבות חשמליות לאסטוצ'קה בתחנת אוקרוז'נאיה
קובץ:MCC 10DELO 7600 DIST.jpg|תחנת מוסקבה-סיטי
</gallery>

==קישורים חיצוניים==

* 
* [http://mosmetro.ru/mcc/moscow-central-circle/ באתר של הרכבת התחתית]

*
קטגוריה:רוסיה: תחבורה ציבורית
ויקיפדיה התאית

ויקיפדיה התאית (בתאית: วิกิพีเดียภาษาไทย) היא גרסה של ויקיפדיה בשפה התאית, היא הושקה ב-25 בדצמבר 2003. נכון ל-19 ביולי 2021, יש בה 137,822 ערכים ו-405,336 משתמשים רשומים. ויקיפדיה (בכל השפות יחד) מדורגת על ידי אלכסה מקום 13 ברשימת האתרים המובילים בתאילנד.

ויקיפדיה התאילנדית היא האנציקלופדיה המקוונת השנייה בשפה התאית לאחר פרויקט אנציקלופדיית הנוער שפותחה בחסותו של מלך תאילנד, פומיפון אדוניאדט.

== ציוני דרך ==
* 25 בדצמבר 2003 – העמוד הראשי נוצר לאחר שב-16 במרץ 2003 הוא נפתח לראשונה כאשר כל תוכנו היה "Describe the new page here." (תאר את הדף החדש כאן).
* 27 בדצמבר 2003 – הערך הראשון נוצר כאשר הוא מכיל רק מילה אחת "ดาราศาสตร์" (אסטרונומיה) שקושר ל-32 ויקיפדיות בשפות אחרות. לאחר מכן הפך לקצרמר ב-31 במאי.
* 28 בפברואר 2004 – הערך הראשון האמיתי נוצר, מדעי המחשב.
* 21 באפריל 2004 – הערך ה-500 נפתח, גרווילאה.
* 10 במרץ 2004 – הערך ה-1,000 נפתח, הארי פוטר.
* 28 באוקטובר 2005 – הערך ה-5,000 נפתח, באו צנג.
* מרץ 2006 – הוספת תוכן משמעותית של ערכי שנים מ-543 לפנה"ס עד 1800 באופן חצי-ידני בעזרת JavaScript. כ-2500 קצרמרים הוספו.
* 14 במרץ 2006 – הערך ה-10,000 נפתח, אוניברסיטת פנסילבניה.
* 16 במרץ 2007 – הערף ה-20,000 נפתח, אריאס מו.
* 10 בדצמבר 2007 – הערך ה-30,000 נפתח, אנדי לאו.
* 26 באוקטובר 2008 – הערך ה-40,000 נפתח, במבו בלייד.
* 4 בספטמבר 2009 – הערך ה-50,000 נפתח, הנסיך ננדה.
* 30 בינואר 2016 – הערך ה-100,000 נפתח, שנות ה-40 של המאה ה-20.

== קישורים חיצוניים ==

* 

== הערות שוליים ==

תאילנדית
קטגוריה:אתרי אינטרנט שהושקו ב-2003
למור צמרי

למור צמרי (שם מדעי: Avahi) הוא סוג של למורים ממשפחת האינדריים הקרובים לסיפאקה.

אורכם של הלמורים 30-50 ס"מ ומשקלם 1,200-600 גרם. הם בעלי פרווה עבה ממנה קיבלו את שמם וזרועות ארוכות וכן זנב ארוך ושעיר. צבע הפרווה אפור, אדמדם ועד לשחור אצל כמה מינים.

הם שוכני עצים מטפסים היודעים לזנק גבוה כדי להימלט מטורפים כמו הפוסה או עופות דורסים.

==מינים==
*למור צמרי מזרחי (Avahi laniger)
* Avahi occidentalis
* Avahi unicolor
* Avahi cleesei
* Avahi peyrierasi
* Avahi meridionalis
* Avahi ramanantsoavani
* Avahi betsileo
* Avahi mooreorum

==ראו גם==
* הפארק הלאומי מרוג'ג'י

==קישורים חיצוניים==

* 

קטגוריה:בעלי חיים שתוארו ב-1834
קטגוריה:טקסונים שתוארו בידי קלוד ז'ורדן
קטגוריה:אינדריים
למור (סוג)

למור (שם מדעי: Eulemur), הוא סוג פרימטים ממשפחת הלמוריים החיים באי מדגסקר.

אורך למורים אלה 30–50 ס"מ ומשקלם 2–4 ק"ג. הם בעלי חוטם שחור מוארך ועיניים זהובות גדולות. הם שעירים ובעלי זנב ארוך והם יודעים לקפץ במהירות בין הענפים. הם יכולים לקפץ גם על הקרקע. צבע הפרווה משתנה מאדום אצל המין למור אדום לחום אצל המין למור חום. חלק מהמינים חיים ביערות גשם ואילו אחרים חיים ביערות יבשים. תקופת ההיריון היא עד 125 יום ובסיומה נולדים עד 2 צאצאים ותוחלת החיים של המינים בטבע היא עד 18 שנה אך בשבי תוחלת החיים ארוכה יותר. המינים בסוג נמצאים בסכנת הכחדה עקב בירוא יערות נרחב באי מדגסקר וציד.

תזונתם צמחונית כמעט לגמרי ומבוססת על פירות, עלים ופירות. בשבי הם יאכלו גם חרקים.

==מיון==
* מין למור חום (Eulemur fulvus)
* מין למור סנפורד (Eulemur sanfordi)
* מין למור לבן-ראש (Eulemur albifrons)
* מין למור אדום (Eulemur rufus)
* מין למור אדום-חזית (Eulemur rufifrons)
* מין למור חום-צוואר (Eulemur collaris)
* מין למור אפור-ראש (Eulemur cinereiceps)
* מין למור שחור (Eulemur macaco)
* מין למור שחור כחול-עין (Eulemur flavifrons)
* מין למור מוכתר (Eulemur coronatus)
* מין למור אדום-בטן (Eulemur rubriventer)
* מין למור הנמייה (Eulemur mongoz)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:למוריים
עגלת קניונים

עגלת קניונים המופעלת במרכז קניות בהודו
עגלות קניונים (באנגלית: Mall Kiosk) הן חנויות המופעלות מדוכן קטן עם גלגלים, או מדוכן קבוע הממוקם בפרוזדורים של מרכזי קניות, נמלי תעופה, אירועי ספורט או חנויות גדולות יותר. לרוב המוכרים בעגלות הקניונים פועלים מאחורי דלפק המקיף אותם מכל הצדדים.

בדרך כלל עגלות קניונים מוצבים במיקומים בהם נוטים לעבור במשך היממה קונים פוטנציאלים רבים, ולעיתים רבות הם מתמקדים במכירת מוצרים הפונים לקונים הנוטים לבצע רכישות אימפולסיביות - לדוגמה, צמר גפן מתוק, פופקורן, מיני תבלינים, ועוד.

עגלת הקניונים הראשונה בהיסטוריה נפתחה ב-1976 בבוסטון במבנה "Faneuil Hall".

==הערות שוליים==

קטגוריה:מרכזי קניות
קניונים
ראש ממשלת ברוניי

ראש ממשלת ברוניי (במלאית: Perdana Menteri Negara Brunei Darussalam) הוא תפקיד מרכזי בממשלת ברוניי, אשר ממולא על ידי הסולטאן של ברוניי, שהוא גם ראש המדינה.

בדומה לראש הממשלה, הסולטאן יאנג די-פרטואן הוא הראש של שני משרדי הממשלה והמועצה המחוקקת של ברוניי.

המשרה נחנכה ברגע שברוניי הכריזה על עצמאותה מן האימפריה הבריטית בשנת 1984, ומאז ועד כה בתפקיד מכהן חסן אל-בולקיה, סולטאן ברוניי.

== רשימה ==
{| class="wikitable" style="margin-bottom: 63px;"
! #
! שם<br>
<small>(לידה–מוות)</small>
! תמונה
! תחילת כהונה
! סיום כהונה
|-
! 1
|הסולטאן חסן אל-בולקיה
سلطان حسن البلقية
(1946-)
| ראש ממשלת ברוניי, חסן אל-בולקיה
| 1 בינואר 1984
| מכהן
|}

== דירוג על-פי זמן הכהונה בתפקיד ==
{| class="wikitable sortable" style="margin-bottom: 10px;"
!דרגה
!נשיא/סולטאן
!תקופת זמן הכהונה
|- style="background:#ccf;"
|1
|חסן אל-בולקיה (המכהן)
|כ-33 שנים
|}

== משרד רשמי ומגורים ==
משרד ראש הממשלה של ברוניי ממוקם ליד ארמון אדינבורו של ברוניי בשדה התעופה לאמה, ברקאס, מזרח בנדר סרי בגאוואן.

==קישורים חיצוניים==
* 

== הערות שוליים ==

קטגוריה:ברוניי: פוליטיקה
הפרס לזכר אירווינג תלברג

הפרס לזכר אירווינג תלברג (באנגלית: Irving G. Thalberg Memorial Award) הוא פרס אוסקר הניתן מטעם האקדמיה האמריקאית לקולנוע ל"מפיקים יצירתיים, אשר עבודותיהם משקפות איכות גבוהה של הפקת סרטים". הפרס נקרא על שמו של מפיק הסרטים האמריקאי אירווינג תלברג אשר עמד בראש מחלקת ההפקות של חברת מטרו גולדווין מאייר מאז הקמתה בשנת 1924 ועד מותו בשנת 1936.

==היסטוריה==
הפרס הוענק לראשונה בטקס האוסקר העשירי, בשנת 1938, בו הוענקו פרסים לסרטי שנת 1937. עד שנת 2008 הוצג הפרס במהלך טקס חלוקת פרסי האוסקר, והחל מ-2009 הוא מוענק בטקס פרסי הנאמנים ("Governors Awards") בו מחולקים גם פרס אוסקר לשם כבוד ופרס ז'אן הרשולט לפעילות הומניטרית. בשנים הראשונות לחלוקת הפרס לא הייתה הגבלה למספר הזכיות בו, אך בשנת 1962 קבעה מועצת האקדמיה כי החל מאותה שנה לא יוכל אדם לזכות בפרס הזיכרון יותר מפעם אחת.

בשונה מפסלון האוסקר המוכר, צורת פסלון פרס הזיכרון היא בדמות ראשו של תלברג.

==רשימת הזוכים בפרס==

==קישורים חיצוניים==
* 
* [http://www.oscars.org האקדמיה האמריקאית לקולנוע], האתר הרשמי
* [http://www.oscar.com אתר טקס האוסקר]
* [http://www.imdb.com/oscars פרס אוסקר במסד הנתונים IMDb]

==הערות שוליים==

קטגוריה:פרס אוסקר
למור במבוק ענק

למור במבוק ענק (שם מדעי: Prolemur simus) הוא מין של פרימט ממשפחת הלמוריים הקרוב לסוג למור במבוק אך יחיד בסוגו. הוא חי רק במזרח מדגסקר ומצוי בסכנת הכחדה חמורה.
== מאפיינים ==
למור במבוק ענק גדול יותר מלמורי הבמבוק (ומכאן שמו) ושוקל עד 2.5 עד 5 ק"ג ואורכו 40-48 ס"מ. הפרווה אפורה-חומה עם ראש זהוב. הפנים שחורות עם לחיים חומות. זנבו עבה מאוד.

למור זה חי רק בכמה חלקים במזרח מדגסקר ביערות הגשם. הוא שוכן עצים המסוגל לקפץ במהירות ביניהם וכך להתחמק מטורפים כמו הפוסה וכמה עופות דורסים. תזונתו מורכבת מפירות, פטריות ועלים.

למור זה נדיר מאוד עקב שריפות לצורך חקלאות, מרעה לא מבוקר, ציד למסחר ואזור חיות קטן מאוד.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1871
קטגוריה:טקסונים שתוארו בידי ג'ון אדוארד גריי
קטגוריה:למוריים
קטגוריה:יונקים יחידים בסוגם
פנסיון

פֶּנְסְיוֹן הוא סוג של בית הארחה או חדר נופש. המונח מצוי בשימוש בעיקר בארצות אירופה היבשתית, וכן באזורים בצפון אפריקה ובמזרח התיכון (לרבות ישראל) אשר קלטו אוכלוסייה אירופית, ובמדינות מסוימות באמריקה הדרומית (כגון ברזיל ופרגוואי) ובמזרח ודרום-מזרח אסיה (קוריאה הדרומית, יפן והפיליפינים).

בניגוד לאירוח מסוג bed and breakfast (B&B), פנסיונים על פי רוב מציעים לא רק ארוחת בוקר אלא גם ארוחת צהריים וארוחת ערב ולעיתים אף ארוחת מנחה. במקום לשלם בנפרד עבור החדר ועבור כל ארוחה, האורחים משלמים תשלום אחד עבור לינה וארוחות בוקר, צהריים וערב ("פנסיון מלא"; באנגלית: full board) או עבור לינה וארוחות בוקר וערב בלבד ("חצי פנסיון"; half board או demi-pension).

דוגמאות לפנסיונים היסטוריים בישראל: פנסיון שמידט, פנסיון דורה שוורץ.

בישראל מקובל המונח פנסיון לכלבים ביחס לאתרים המיועדים לאירוח כלבים.

==ראו גם==

* בית הבראה

==הערות שוליים==

קטגוריה:שירותי אירוח ואוכל
קטגוריה:בתי מלון לפי סוג
זברת ברצ'ל

זברת ברצ'ל (שם מדעי: Equus quagga burchellii) היא תת-מין של זברה מצויה שבמשפחת הסוסיים והיא הנפוצה בתת-המינים של הזברה. את שמה קיבלה מהחוקר "ויליאם ברצ'ל" (William John Burchell).

לזברה זו פסים עבים על ירכה וגבה ולפעמים יש לה פסים אפורים בין השחור-לבן. שני הזוויגים דומים זה לזה, אך הזכרים תוקפניים יותר.

תפוצת זברה זו מבוצואנה עד לנמיביה ולצפון דרום אפריקה. היא שוכנת סוואנות רחבות ולעיתים גם אזורים יבשים יותר ואף מדבריות ולהקות של זברות עושות את המרחק היבשתי הגדול ביותר ביבשת אפריקה, של 160 ק"מ מנהר קואנדו (Cuando) שבנמיביה לפארק נקסאי פאן (Nxai Pan) שבבוצואנה.

הזברות רועות יחדיו וניזונות מהחלקים העליונים של הצמחייה. כך היא יכולה לאכול יחד עם אנטילופות כמו הגנו והדלגן הלועסים חלקים נמוכים יותר. העדרים המשותפים עוזרים לעדרים להתמודד עם טורפים כאשר עיניים רבות יותר מבחינות בו. ואולם פרטים קטנים או חלשים נטרפים על ידי אריות או צבועים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1824
קטגוריה:טקסונים שתוארו בידי ג'ון אדוארד גריי
קטגוריה:זברות
רוי קלארק

רויסטון (רוי) קלארק, OBE (באנגלית: Royston (Roy) Clarke; נולד ב-28 בינואר 1930) הוא תסריטאי אנגלי המוכר בעיקר מקומדיות המצבים שכתב "בערוב ימי היין", "מה יגידו השכנים?", "Open All Hours" וסדרת ההמשך "Still Open All Hours".

==ביוגרפיה==
קלארק נולד באוסטרפילד בווסט ריידינג שביורקשייר. לפני שהתחיל להתפרנס מכתיבה הוא היה מורה, שוטר, נהג מונית, סוכן מכירות וגם חייל ב-Royal Corps of Signals בצבא הבריטי.

===קריירה===
קלארק היה הכותב היחיד של הסדרה הקומית "בערוב ימי היין". בשיאה צפו בה יותר מ-18 מיליון צופים. במשך השנים השתתפו בסדרה בתפקידים ראשיים ביל אוון, פיטר סאליס, בריאן ויילד, קאתי סטאף ודיים ת'ורה הירד. קלארק לא היה שותף לבחירת השחקנים, אבל את הדמות של קלג כתב במיוחד עבור סאליס.

בנוסף כתב קלארק פריקוול ל"בערוב ימי היין" בשם "ראשית ימי היין". עוד כתב קלארק תסריטים לסיטקומים "The Misfit" בכיכובו של רונלד פרייזר; "Open All Hours" בכיכובם של רוני בארקר ודייוויד ג'ייסון; "מה יגידו השכנים?" בכיכובה של פטרישה ראוטלדג'; והסדרה "Ain't Misbehavin".

קלארק יצר וכתב דרמת פנטזיה בשם "The Wanderer" בכיכובו של בריאן בראון עבור ערוץ Sky One. ב-1974 יצר את הסיטקום "Oh No, It's Selwyn Froggitt!" וכתב את פרק הפיילוט. אבל את שאר הסדרה כתב אלן פלייטר. לקולנוע כתב קלארק את התסריט לסרט "Hawks" משנת 1988. עוד כתב את התסריט לסרט הטלוויזיה "A Foreign Field" מ-1993.

ב-2003 עיבד קלארק את "בערוב ימי היין" למחזה בשם "The Moonbather" שהוצג לראשונה ב-"Scunthorpe Little Theatre Club".

ב-1994 הוענק לקלארק תואר קצין מסדר האימפריה הבריטית (OBE) על תרומתו לקומדיה הבריטית. ב-2010 זכה בפרס על מפעל חיים במסגרת פרסי הקומדיה הבריטית (British Comedy Awards).

ב-2013 החיה קלארק את הסדרה "Open All Hours" ויצר סדרת המשך בשם "Still Open All Hours" בכיכובו של דייוויד ג'ייסון. עד 2017 שודרו שלוש עונות של הסדרה.

ב-2016 יצר קלארק פריקוול לסדרה "מה יגידו השכנים?" בשם "הייסינת' הצעירה". הפרק היחיד בסדרה שודר ב-2 בספטמבר 2016 בערוץ BBC One.

===חיים אישיים===
קלארק מתגורר באזור הכפרי בגול שבמזרח יורקשייר. תקופה מסוימת הוא היה הבעלים של הבית "הורטון ראונדס" בנורת'המפטונשייר שתכנן האדריכל ארתור איי ג'יי מרשמן.

==תסריטים==
* (1970–1971) The Misfit 
* בערוב ימי היין (1973–2010)
* (1975) The Growing Pains of PC Penrose 
* (1973, 1976–1985) Open All Hours
* רוזי (1977–1981)
* פוטר (1979–1983)
* (1984) The Magnificent Evans 
* (1985) Mann's Best Friends
* (1986) The Clairvoyant
* (1987) Pulaski 
* ראשית ימי היין (1988–1989)
* מה יגידו השכנים? (1990–1995)
* (1994) The Wanderer 
* (1994–1995) Ain't Misbehavin'
* עדיין פתוח ברציפות (2013–) Still Open All Hours 
* (2016) Young Hyacinth

==קישורים חיצוניים==

==הערות שוליים==

קטגוריה:תסריטאי טלוויזיה בריטים
קטגוריה:קצינים במסדר האימפריה הבריטית
קטגוריה:אנגלים שנולדו ב-1930
ריילי MPH

רייליי MPH (באנגלית: Riley MPH) היא מכונית ספורט, רודסטר, 2 מושבים, אשר יוצרה על ידי יצרנית כלי הרכב הבריטית "Riley Motor" ביו השנים 1934–1935.

סך הכול יוצרו כ-15 יחידות. מחיר היחידה בהשקה עמד על 550 לירות שטרלינג.

דגם הEAM Nuvolari S1 בתצורת רודסטר מתוצרת יצרן הרכב הגרמני Edelsbrunner Automobile München יוצר בשנת 1990 על פי דגם ה"רילאי MPH".

==דגמי "ריילי MPH"==
* 1400
* 1600
* 1700
== תמונות ==
<gallery mode="packed" heights="120">
קובץ:Riley MPH - Flickr - exfordy.jpg | ריילי MPH
קובץ:1934RileyMPH.jpg | ריילי MPH, שנת 1934
קובץ:RileyMPH-rear.jpg | ריילי MPH
קובץ:RileyMPH.jpg | ריילי MPH
קובץ:Riley pic4.JPG | ריילי MPH
קובץ:Riley pic1.JPG | ריילי MPH
קובץ: Vincent MPH kit car - Flickr - exfordy.jpg | ריילי MPH 
קובץ:VincentMPH.jpg | ריילי MPH
קובץ:1971 Vincent Riley MPH roadster (8882850763).jpg | לוגו ריילי MPH
</gallery>
==ראו גם==
* ריילי 1.5
* ריילי 12/6
* ריילי 12/4

==לקריאה נוספת==
* [https://www.conceptcarz.com/vehicle/z14242/Riley-MPH.aspx ריילי MPH] (conceptcarz.com/vehicle/z14242/Riley-MPH)
== קישורים חיצוניים ==

* [https://www.youtube.com/watch?v=U6nIuhsQVbk ריילי MPH] (4:54 דקות), יו-טיוב
* [https://www.youtube.com/watch?v=Rakpic8pA_4 ריילי MPH] (1:11 דקות), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1934
קטגוריה:מכוניות בריטיות
MPH
אמרסון מננגגואה

אמרסון דמבודזו מננגגואה (Emmerson Dambudzo Mnangagwa; נולד ב-15 בספטמבר 1942) הוא פוליטיקאי מזימבבואה המכהן כנשיאה הנוכחי של זימבבואה. מננגגואה משמש גם כיושב ראש מפלגת השלטון ZANU -
האיחוד האפריקאי הלאומי של זימבבואה.

הוא מונה לנשיא לאחר ההפיכה נגד שלטונו של הנשיא רוברט מוגאבה. קודם לכן, שימש כסגנו של נשיא זימבבואה מ-2014 עד 19 בנובמבר 2017.
בחירתו עוררה תקוות רבות לרפורמות במדינה אך תוך זמן קצר הן התבדו.

== העלייה לשלטון, הפיכת 2017 ==
ב-6 בנובמבר 2017 הודח מננגגואה מתפקידו כסגן הנשיא על ידי רוברט מוגאבה, בטענה שקשר קשר נגד הממשלה, על רקע מחלוקות קשות עם אשת הנשיא, גרייס, אשר תכננה להשתלט בעצמה על הנהגת המדינה לאחר שלטונו של בעלה הישיש (93).

ב-19 בנובמבר 2017 מונה מננגגואה על ידי חברי מפלגת השלטון "ZANU-PF" להחליף את מוגאבה, לאחר שהאחרון הודח מראשות מפלגתו יחד עם אשתו, שסומנה כממלאת מקומו.

ב-23 ביוני 2018 ניצל מניסיון התנקשות, כחודש לפני הבחירות לנשיאות במדינה.

==קישורים חיצוניים==

* 

==הערות שוליים==

קטגוריה:פוליטיקאים זימבבואים
קטגוריה:נשיאי זימבבואה
קטגוריה:רודזיה הדרומית: אישים
קטגוריה:אישים שהופיעו ברשימת טיים 100
קטגוריה:אנטי-אמריקאים
קטגוריה:אישים שהוטלו עליהם סנקציות של מחלקת האוצר של ארצות הברית
קטגוריה:ילידי 1942
רוב רוי (סרט)

רוב רוי (באנגלית: Rob Roy) הוא סרט הרפתקאות אמריקאי משנת 1995, בבימויו של מייקל קייטון-ג'ונס, עם ליאם ניסן ג'סיקה לאנג וטים רות' בתפקידים הראשוניים.

העלילה מתבססת על דמותו של רוברט רוי מקגרגור המכונה רוב רוי או רוברט האדום על שם צבע שערו, גיבור עממי סקוטי מהמאה ה-18 שנלחם במעמד האצילי והמנצל לטובת בני עמו העניים ומכובד בסקוטלנד כרובין הוד של הסקוטים.

על רוב רוי נעשה סרט אילם ב-1922 וסרט נוסף ב-1953 בשם רוב רוי, הנווד מההיילנד, עם ריצ'רד טוד וגליניס ג'ונס.

טים רות' זכה בפרס באפט"א עבור השחקן הטוב ביותר בתפקיד משנה. הוא היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

==תקציר העלילה==
השנה 1713, רוברט רוי מקגרגור עומד בראש שבט מקגרגור בהיילנדס בסקוטלנד. הוא דואג לאנשיו ומתפרנס מתפיסת גונבי בקר השייך למרקיז של מונטרוז (ג'ון הרט) תמורת דמי חסות. בתחילת הסרט הוא עוקב אחרי הגנבים והורג את מנהיגם סיבאלד (דייוויד היימן).

ארצ'יבלד קנינגהם (טים רות') מגיע מלונדון ומתארח אצל המרקיז של מונטרוז. הוא שומע כי המרקיז הסכים להלוות למקרגור 1000 פאונדס לקניית עדר בקר ולסחור בו. ביחד עם מנהל עסקיו של המרקיז, קילרן, (בריאן קוקס) הוא מתכנן לשדוד את הכסף.

מקגרגור שולח את נאמנו, אלן מקדונלד (אריק סטולץ) לקבל את שטר ההלוואה מקילרן אך זה נותן לו במקום זה שק מטבעות ובדרך חזרה רוצח אותו קנינגהם ומטביע את גופתו באגם.

מונטרוז דורש ממקגרגור את הכסף אבל מציע לו כי יוותר על החוב אם יעיד כי יריבו הדוכס מארגייל שייך ליעקוביטים. מקגרגור מסרב ונמלט. המרקיז מכריז עליו כמבוקש ומורה לקנינגהם להביא אותו אליו חי. מקגרגור בורח להרים אך קנינגהם וחייליו מגיעים לביתו וקנינגהם תוקף את מרי מקגרגור אשתו של רוברט (ג'סיקה לאנג) ואונס אותה. החיילים שורפים את הבתים והורסים את המשק.

למקגרגור נודע על שוד כספו על ידי קילרן וקנינגהם. הוא חוטף את קילרן שלבסוף מחוסל וממשיך בעזרת אנשיו לפגוע ברכושו של המרקיז.

לבסוף נתפס מקגרגור על ידי חייליו של קנינגהם, נקשר לחבל ונגרר עד לפגישתו עם המרקיז. לפני הוצאתו להורג הוא מצליח להימלט כשהוא קופץ לנהר סוער ומתחבא בתוך נבלה של פר.

מרי מקגרגור מגלה לדוכס ארגייל כי בעלה סירב להעיד עליו עדות שקר. הדוכס מגיע להסכם עם מונטרוז כי העניין ייגמר בדו-קרב בין מקגרגור וקנינגהם. אם מקרגור ינצח המרקיז יוותר על החוב ואם הוא יפסיד הדוכס ישלם זאת למרקיז.

מקרגרור וקנינגהם מסכימים כי הקרב יהיה ללא חמלה. קנינגהם המאומן והמנוסה מצליח לפצוע את מקגרגור מספר פעמים ונראה שהקרב אבוד אבל ברגע האחרון תופס מקרגור את החרב של קנינגהם ביד אחת ובשנייה הוא מנחית עליו בחרבו מכת מוות.

בסיום חוזר מקגרגור למשפחתו ואנשיו. הוא מחבק את מרי למרות שהוא יודע שהיא נושאת ברחמה את צאצאו של קנינגהם.

==קישורים חיצוניים==
* 

* [https://www.youtube.com/watch?v=JuGT5duwCH4 קדימון לסרט רוב רוי], באתר יוטיוב

קטגוריה:סרטי 1995
קטגוריה:סרטים באנגלית
קטגוריה:סרטי יונייטד ארטיסטס
קטגוריה:אונס בקולנוע
קטגוריה:סרטי הרפתקאות אמריקאיים
קטגוריה:סרטים ביוגרפיים אמריקאיים
קטגוריה:סרטים שהולחנו על ידי קרטר בורוול